Csorvás Város Önkormányzatának

Egyesített Szociális Intézménye intézményvezetőjétől

5920 Csorvás, Rákóczi u. 15.

**Előterjesztés**

Csorvás Város Önkormányzata Képviselő-testületének

Csorvás Város Önkormányzata által fenntartott Egyesített Szociális Intézmény

szolgáltatói nyilvántartásba bejegyzett adatai változása tárgyában

Tisztelt Képviselő-testület!

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendelet 50/F. § (2) bekezdése alapján az „egyéb főzőhely”-ként szociális étkeztetést nyújtó engedélyes fenntartója 2018. június 30-áig köteles kérelmezni az engedélyes által nyújtott szolgáltatásra vonatkozó adatok – „szociális konyha”-ra vagy „népkonyha”-ra történő - módosítását. Csorvás Város Önkormányzata által fenntartott Egyesített Szociális Intézmény S0022546 ágazati azonosítóval rendelkező 5920 Csorvás, Rákóczi u. 15. szám alatti telephely engedélyes által nyújtott szociális étkeztetés: „egyéb főzőhely” megnevezéssel került engedélyezésre a településen.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000 (I.7.) SZCSM rendelet (a továbbiakban: Rendelet) módosult. A Rendelet változása miatt az „egyéb főzőhely” megnevezés helyett az új elnevezést működési engedélybe át kell vezetni. Az új tevékenység a Rendelet alapján „szociális konyha” tevékenységre módosul. A Rendelet 22. §-a alapján a szociális konyha olyan alapszolgáltatási forma, ahol az étkeztetés keretében biztosított étel előállítása (melegítése) és kiszolgálása történik. A szociális konyha a napi egyszeri főétkezésen kívül további étkezésre is lehetőséget nyújt. Szociális konyha keretében nyújtott ellátásnak minősül a szociális intézményi étkezőhelyen nyújtott szolgáltatás.

Kérem a Tisztelt Képviselő-testületet, hogy előterjesztést az alábbi határozati javaslatnak megfelelően fogadja el.

Határozati javaslat

Csorvás Város Önkormányzatának

…. /2018. (……….). Képviselő-testületi

határozata

Csorvás Város Önkormányzatának Képviselő-testülete a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendelet 50/F. § (2) bekezdése alapján a Csorvás Város Önkormányzata által fenntartott Egyesített Szociális Intézmény S0022546 ágazati azonosítóval rendelkező 5920 Csorvás, Rákóczi u. 15. szám alatti telephely engedélyes által nyújtott szociális étkeztetés: „egyéb főzőhely” megnevezést „szociális konyha” megnevezésre módosítja.

Felelős: Baráth Lajos polgármester

Határidő: 2018. június 30.

Csorvás, 2018. június 14.

Maczák Istvánné

intézményvezető